Sündis 1880. aastal Tartumaal Tähtvere vallas. Üldhariduse omandas Tartus Hugo Treffneri gümnaasiumis, sõjalise hariduse Vilno junkrukoolis, mille lõpetas 1906. aastal. Enne Esimest maailmasõda teenis 5. Soome kütipolgus noorema ohvitseri ja polgu luurekomando ülemana. Nimetatud polgu koosseisus võttis osa ka maailmasõjast. 1915. aasta algul sai kapten Reiman Karpaatides raskesti haavata. Sama aasta novembris Ülemjuhataja Peakorteris toimunud Georgi kavaleride pidustuste ajal ülendati Reiman alampolkovnikuks. Reiman langes lahingus Volnitši küla lähistel (Galiitsias) 28. mail 1916 - samal päeval oli ta ülendatud polkovnikuks. Polkovnik Reiman on maetud 5. Soome kütipolgu garnisonilinna Mikkelisse Soomes.  (VRSAA F 409, N 1, tl 179-088; Koit 1916, nr 62; Vojennõi orden…2004, lk 772)